# Il-Ġurnal Uffiċjali C 387A/2019

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 387A |
| | |
| Edizzjoni bil-Malti | Informazzjoni u Avviżi | Volum 6215 ta' Novembru 2019 |

ISSN 1977-0987

Il-Ġurnal Uffiċjali

tal-Unjoni Ewropea

C 387A

Edizzjoni bil-Malti

Informazzjoni u Avviżi

Volum 6215 ta' Novembru 2019

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | EUROFOUND |
| 2019/C 387 A/01 | Pubblikazzjoni ta’ post battal għall-kariga ta’ Direttur Eżekuttiv f’Dublin, l-Irlanda (Aġent Temporanju — Grad AD 14) — COM/2019/20046 | 1 |

Werrej

Paġna

V   Avviżi

PROĊEDURI AMMINISTRATTIVI

EUROFOUND

2019/C 387 A/01

Pubblikazzjoni ta’ post battal għall-kariga ta’ Direttur Eżekuttiv f’Dublin, l-Irlanda (Aġent Temporanju — Grad AD 14) — COM/2019/20046

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

EUROFOUND

| 15.11.2019 | MT | Il-Ġurnal Uffiċjali tal-Unjoni Ewropea | CA 387/1 |
| --- | --- | --- | --- |

15.11.2019

MT

Il-Ġurnal Uffiċjali tal-Unjoni Ewropea

CA 387/1

---

Pubblikazzjoni ta’ post battal għall-kariga ta’ Direttur Eżekuttiv f’Dublin, l-Irlanda

(Aġent Temporanju — Grad AD 14)

COM/2019/20046

(2019/C 387 A/01)

Min aħna

Il-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (“Eurofound”) hija aġenzija tal-Unjoni Ewropea (UE) ibbażata fl-Irlanda. Hija ġiet stabbilita bis-saħħa tar-Regolament (KE) Nru 2019/127 tal-Parlament Ewropew u tal-Kunsill (1).

L-objettivi tal-Eurofound huma li tipprovdi lill-Kummissjoni, lil istituzzjonijiet, il-korpi u l-aġenziji l-oħra tal-Unjoni, lill-Istati Membri u lis-sħab soċjali appoġġ sabiex jiġu mfassla u implimentati politiki dwar it-titjib tal-kondizzjonijiet tal-ħajja u tax-xogħol, jiġu mfassla politiki tal-impjiegi, u jiġi promoss id-djalogu bejn il-maniġment u l-ħaddiema.

Għal dan il-għan il-Eurofound għandha ssaħħaħ u xxerred l-għarfien, tipprovdi evidenza u servizzi għat-tfassil tal-politika, inklużi konklużjonijiet abbażi tar-riċerka, u tiffaċilita l-kondiviżjoni tal-għarfien fost u bejn l-Unjoni u l-atturi nazzjonali.

Għal aktar informazzjoni kkonsulta dan is-sit web: https://www.eurofound.europa.eu/

X’qegħdin noffru

Qegħdin noffru pożizzjoni ta’ livell għoli f’aġenzija prominenti ħafna fil-qasam tal-kundizzjonijiet tal-għajxien u tax-xogħol, il-politiki tal-impjieg u d-djalogu soċjali.

Id-Direttur Eżekuttiv huwa responsabbli għat-tmexxija ġenerali tal-Eurofound skont id-direzzjoni strateġika stabbilita mill-Bord Amministrattiv, inkluż l-amministrazzjoni ta’ kuljum kif ukoll il-ġestjoni finanzjarja u tar-riżorsi umani. Id-Direttur Eżekuttiv huwa r-rappreżentant legali tal-Eurofound.Ir-rwol u r-responsabbiltajiet tad-Direttur Eżekuttiv jinkludu dan li ġej:

| — | l-amministrazzjoni ta’ kuljum tal-Eurofound; |
| --- | --- |

—

l-amministrazzjoni ta’ kuljum tal-Eurofound;

| — | il-ġestjoni tar-riżorsi umani fil-Eurofound; |
| --- | --- |

—

il-ġestjoni tar-riżorsi umani fil-Eurofound;

| — | f’kunsiderazzjoni tal-ħtiġijiet relatati mal-attivitajiet tal-Eurofound u tal-ġestjoni baġitarja soda u tat-teħid ta’ deċiżjonijiet dwar l-istrutturi interni tal-Eurofound; |
| --- | --- |

—

f’kunsiderazzjoni tal-ħtiġijiet relatati mal-attivitajiet tal-Eurofound u tal-ġestjoni baġitarja soda u tat-teħid ta’ deċiżjonijiet dwar l-istrutturi interni tal-Eurofound;

| — | l-għażla u l-ħatra tad-Deputat Direttur; |
| --- | --- |

—

l-għażla u l-ħatra tad-Deputat Direttur;

| — | iħejji u jippreżenta d-dokument ta’ programmazzjoni għall-approvazzjoni tal-Bord Amministrattiv, wara li jkun ikkonsulta lill-Kummissjoni; |
| --- | --- |

—

iħejji u jippreżenta d-dokument ta’ programmazzjoni għall-approvazzjoni tal-Bord Amministrattiv, wara li jkun ikkonsulta lill-Kummissjoni;

| — | l-implimentazzjoni tad-dokument ta’ programmazzjoni u r-rappurtar dwar l-implimentazzjoni tiegħu; |
| --- | --- |

—

l-implimentazzjoni tad-dokument ta’ programmazzjoni u r-rappurtar dwar l-implimentazzjoni tiegħu;

| — | it-tħejjija tar-rapport ikkonsolidat annwali tal-attivitajiet tal-Eurofound u l-preżentazzjoni tiegħu lill-Bord Amministrattiv għall-valutazzjoni u l-adozzjoni; |
| --- | --- |

—

it-tħejjija tar-rapport ikkonsolidat annwali tal-attivitajiet tal-Eurofound u l-preżentazzjoni tiegħu lill-Bord Amministrattiv għall-valutazzjoni u l-adozzjoni;

| — | l-istabbiliment ta’ sistema effettiva ta’ monitoraġġ li tippermetti evalwazzjonijiet regolari tal-programmi u l-attivitajiet tal-Eurofound. |
| --- | --- |

—

l-istabbiliment ta’ sistema effettiva ta’ monitoraġġ li tippermetti evalwazzjonijiet regolari tal-programmi u l-attivitajiet tal-Eurofound.

| — | it-tħejjija ta’ abbozz ta’ regoli finanzjarji applikabbli għal Eurofound; |
| --- | --- |

—

it-tħejjija ta’ abbozz ta’ regoli finanzjarji applikabbli għal Eurofound;

| — | it-tħejjija tal-abbozz ta’ dikjarazzjoni tal-estimi tad-dħul u l-infiq tal-Eurofound u l-implimentazzjoni tal-baġit tal-Eurofound; |
| --- | --- |

—

it-tħejjija tal-abbozz ta’ dikjarazzjoni tal-estimi tad-dħul u l-infiq tal-Eurofound u l-implimentazzjoni tal-baġit tal-Eurofound;

| — | it-tħejjija ta’ pjan ta’ azzjoni li jsegwi l-konklużjonijiet tar-rapporti ta’ verifika u l-evalwazzjonijiet, kif ukoll ta’ investigazzjonijiet mill-OLAF u r-rappurtar dwar il-progress; |
| --- | --- |

—

it-tħejjija ta’ pjan ta’ azzjoni li jsegwi l-konklużjonijiet tar-rapporti ta’ verifika u l-evalwazzjonijiet, kif ukoll ta’ investigazzjonijiet mill-OLAF u r-rappurtar dwar il-progress;

| — | l-għan li jiġi żgurat bilanċ bejn is-sessi fi ħdan il-Eurofound; |
| --- | --- |

—

l-għan li jiġi żgurat bilanċ bejn is-sessi fi ħdan il-Eurofound;

| — | il-protezzjoni tal-interessi finanzjarji tal-Unjoni; |
| --- | --- |

—

il-protezzjoni tal-interessi finanzjarji tal-Unjoni;

| — | it-tħejjija ta’ strateġija kontra l-frodi għall-Eurofound; |
| --- | --- |

—

it-tħejjija ta’ strateġija kontra l-frodi għall-Eurofound;

| — | fejn rilevanti, il-kooperazzjoni ma’ aġenziji oħra tal-Unjoni u l-konklużjoni ta’ ftehimiet ta’ kooperazzjoni magħhom. |
| --- | --- |

—

fejn rilevanti, il-kooperazzjoni ma’ aġenziji oħra tal-Unjoni u l-konklużjoni ta’ ftehimiet ta’ kooperazzjoni magħhom.

X’qegħdin infittxu (kriterji tal-għażla)

Il-kandidat ideali jkun professjonist dinamiku u li jispikka li għandu jissodisfa l-kriterji tal-għażla li ġejjin:

| (a) | Esperjenza maniġerjali, u b’mod partikolari:






  — | Ħiliet maniġerjali ppruvati, kemm fil-livell ta’ ġestjoni strateġika kif ukoll fil-livell operazzjonali; |
| --- | --- | --- |

(a)

Esperjenza maniġerjali, u b’mod partikolari:

—

Ħiliet maniġerjali ppruvati, kemm fil-livell ta’ ġestjoni strateġika kif ukoll fil-livell operazzjonali;

| — | Kapaċità eċċellenti ta’ żvilupp u implimentazzjoni ta’ viżjoni strateġika, stipular ta’ objettivi u ta’ motivazzjoni u tmexxija tan-nies f’ambjent multikulturali u multilingwi; |
| --- | --- |

—

Kapaċità eċċellenti ta’ żvilupp u implimentazzjoni ta’ viżjoni strateġika, stipular ta’ objettivi u ta’ motivazzjoni u tmexxija tan-nies f’ambjent multikulturali u multilingwi;

| — | Ħiliet ippruvati fit-teħid ta’ deċiżjonijiet, inkluża l-kapaċità ta’ teħid ta’ deċiżjonijiet f’ambjent politiku kumpless u f’sitwazzjonijiet ta’ emerġenza, |
| --- | --- |

—

Ħiliet ippruvati fit-teħid ta’ deċiżjonijiet, inkluża l-kapaċità ta’ teħid ta’ deċiżjonijiet f’ambjent politiku kumpless u f’sitwazzjonijiet ta’ emerġenza,

| — | Esperjenza prattika fil-ġestjoni baġitarja, finanzjarja u tar-riżorsi umani f’kuntest nazzjonali, Ewropew u/jew internazzjonali; |
| --- | --- |

—

Esperjenza prattika fil-ġestjoni baġitarja, finanzjarja u tar-riżorsi umani f’kuntest nazzjonali, Ewropew u/jew internazzjonali;

| (b) | Għarfien tekniku u esperjenza, u b’mod partikolari:






  — | Għarfien tajjeb ħafna tar-relazzjonijiet industrijali, il-kundizzjonijiet tal-għajxien u tax-xogħol u l-politiki tal-impjieg; |
| --- | --- | --- |

(b)

Għarfien tekniku u esperjenza, u b’mod partikolari:

—

Għarfien tajjeb ħafna tar-relazzjonijiet industrijali, il-kundizzjonijiet tal-għajxien u tax-xogħol u l-politiki tal-impjieg;

| — | Ħila ta’ interazzjoni u negozjar fl-ogħla livell ta’ maniġment mal-istituzzjonijiet u l-korpi tal-UE kif ukoll ma’ awtoritajiet pubbliċi u sħab soċjali; |
| --- | --- |

—

Ħila ta’ interazzjoni u negozjar fl-ogħla livell ta’ maniġment mal-istituzzjonijiet u l-korpi tal-UE kif ukoll ma’ awtoritajiet pubbliċi u sħab soċjali;

| — | Għarfien tajjeb ħafna tal-istituzzjonijiet tal-UE u ta’ kif joperaw u jinteraġixxu, kif ukoll tal-proċeduri amministrattivi u finanzjarji tal-UE, il-politiki tal-UE u l-attivitajiet internazzjonali ta’ rilevanza għall-attivitajiet tal-Eurofound. |
| --- | --- |

—

Għarfien tajjeb ħafna tal-istituzzjonijiet tal-UE u ta’ kif joperaw u jinteraġixxu, kif ukoll tal-proċeduri amministrattivi u finanzjarji tal-UE, il-politiki tal-UE u l-attivitajiet internazzjonali ta’ rilevanza għall-attivitajiet tal-Eurofound.

| (c) | Ħiliet komunikattivi/ta’ negozjar, u b’mod partikolari:






  — | L-abbiltà ta’ komunikazzjoni effiċjenti mal-partijiet interessati u mal-pubbliku; |
| --- | --- | --- |

(c)

Ħiliet komunikattivi/ta’ negozjar, u b’mod partikolari:

—

L-abbiltà ta’ komunikazzjoni effiċjenti mal-partijiet interessati u mal-pubbliku;

| — | Komunikazzjoni eċċellenti bil-miktub u orali u ħiliet ta’ negozjar; |
| --- | --- |

—

Komunikazzjoni eċċellenti bil-miktub u orali u ħiliet ta’ negozjar;

| — | Parti kruċjali tal-kompiti tad-Direttur Eżekuttiv hija li jirrappreżenta l-aġenzija f’fora internazzjonali u li jinteraġixxi ma’ partijiet interessati f’kuntest internazzjonali. Sabiex il-persuna magħżula tkun tista’ tidħol immedjatament għall-kompiti ta’ Direttur Eżekuttiv, huwa indispensabbli għarfien tajjeb ħafna tal-Ingliż. |
| --- | --- |

—

Parti kruċjali tal-kompiti tad-Direttur Eżekuttiv hija li jirrappreżenta l-aġenzija f’fora internazzjonali u li jinteraġixxi ma’ partijiet interessati f’kuntest internazzjonali. Sabiex il-persuna magħżula tkun tista’ tidħol immedjatament għall-kompiti ta’ Direttur Eżekuttiv, huwa indispensabbli għarfien tajjeb ħafna tal-Ingliż.

| (d) | Assi:







  — | Esperjenza miksuba f’ambjent multikulturali; |
| --- | --- | --- |

(d)

Assi:

—

Esperjenza miksuba f’ambjent multikulturali;

| — | Sfond fir-riċerka. |
| --- | --- |

—

Sfond fir-riċerka.

Kundizzjonijiet essenzjali (ir-rekwiżiti tal-eliġibbiltà)

Il-kandidati jiġu biss ikkunsidrati għall-fażi tal-għażla abbażi tar-rekwiżiti formali segwenti li għandhom jiġu ssodisfati sal-iskadenza tal-applikazzjonijiet:

| — | Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad jew diploma minn università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma meta l-perjodu normali tal-edukazzjoni universitarja jkun ta’ erba’ (4) snin jew aktar; |
| --- | --- | --- |

—

Grad jew diploma minn università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma meta l-perjodu normali tal-edukazzjoni universitarja jkun ta’ erba’ (4) snin jew aktar;

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali post-gradwatorja meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali post-gradwatorja meħtieġa hawn taħt).

| — | Esperjenza professjonali: il-kandidati għandu jkollhom esperjenza professjonali ta’ mill-inqas 15-il sena wara l-kisba tal-lawrja f’livell li jagħtu aċċess għalih il-kwalifiki msemmija hawn fuq. Mill-inqas ħames (5) snin minn din l-esperjenza professjonali trid tkun fil-qasam tal-attivitajiet tal-aġenzija. |
| --- | --- |

—

Esperjenza professjonali: il-kandidati għandu jkollhom esperjenza professjonali ta’ mill-inqas 15-il sena wara l-kisba tal-lawrja f’livell li jagħtu aċċess għalih il-kwalifiki msemmija hawn fuq. Mill-inqas ħames (5) snin minn din l-esperjenza professjonali trid tkun fil-qasam tal-attivitajiet tal-aġenzija.

| — | Esperjenza maniġerjali: mill-anqas ħames (5) snin mill-esperjenza professjonali ta’ wara l-kisba tal-lawrja jridu jkunu nkisbu f’funzjoni ta’ ġestjoni ta’ livell għoli (2), f’qasam li huwa rilevanti għal din il-kariga. |
| --- | --- |

—

Esperjenza maniġerjali: mill-anqas ħames (5) snin mill-esperjenza professjonali ta’ wara l-kisba tal-lawrja jridu jkunu nkisbu f’funzjoni ta’ ġestjoni ta’ livell għoli (2), f’qasam li huwa rilevanti għal din il-kariga.

| — | Lingwi: il-kandidati jrid ikollhom għarfien profond ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista jew parti minnha ssir f’din il-lingwa l-oħra; |
| --- | --- |

—

Lingwi: il-kandidati jrid ikollhom għarfien profond ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tas-selezzjoni jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista jew parti minnha ssir f’din il-lingwa l-oħra;

| — | Età massima: il-kandidati jridu jkunu jistgħu jlestu l-mandat sħiħ ta’ ħames (5) snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (4)). |
| --- | --- |

—

Età massima: il-kandidati jridu jkunu jistgħu jlestu l-mandat sħiħ ta’ ħames (5) snin qabel ma jilħqu l-età tal-irtirar, mill-mument tal-għeluq tal-applikazzjoni. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kondizzjonijiet tal-Impjieg applikabbli għall-Aġenti l-oħra tal-Unjoni Ewropea (4)).

Barra minn hekk, il-kandidati għandhom ikunu ssodisfaw kull obbligu impost mil-liġi li jikkonċerna s-servizz militari; jipproduċu referenzi xierqa tal-karattru dwar l-adegwatezza għat-twettiq tad-dmirijiet tagħhom u jkunu fiżikament b’saħħithom sabiex iwettqu d-dmirijiet tagħhom.

Għażla u ħatra

Id-Direttur Eżekuttiv jinħatar mill-Bord Amministrattiv tal-Eurofound abbażi ta’ lista mqassra ta’ kandidati mħejjija mill-Kummissjoni Ewropea.

Biex tistabbilixxi din il-lista qasira, il-Kummissjoni Ewropea torganizza għażla f’konformità mal-proċeduri tagħha ta’ għażla u reklutaġġ (ara d-Dokument rigward il-Politika dwar Uffiċjali Superjuri (5)).

Bħala parti minn din il-proċedura tal-għażla, il-Kummissjoni Ewropea tistabbilixxi bord ta’ preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmijin hawn fuq, u li jkunu jistgħu jiġu mistiedna għal intervista mal-bord tal-preselezzjoni.

Wara dawn l-intervisti, il-bord ta’ preselezzjoni jfassal il-konklużjonijiet tiegħu u jipproponi lista ta’ kandidati għal aktar intervisti mal-Kumitat Konsultattiv dwar il-Ħatriet (KKĦ) tal-Kummissjoni Ewropea. Il-KKĦ, filwaqt li jqis il-konklużjonijiet tal-bord ta’ selezzjoni preliminari, jiddeċiedi dwar il-kandidati li għandhom jiġu mistiedna għal intervista.

Il-kandidati li jissejħu għal intervista mal-KKĦ jipparteċipaw għal ġurnata sħiħa f’ċentru ta’ valutazzjoni ta’ kompetenzi fil-maniġment immexxi minn konsulenti esterni tar-reklutaġġ Abbażi tar-riżultati tal-intervista u r-rapport taċ-ċentru ta’ evalwazzjoni, il-KKĦ jistabbilixxi lista preliminari tal-kandidati li jikkunsidra xierqa biex jaqdu l-funzjonijiet ta’ Direttur Eżekuttiv tal-Eurofound.

Il-kandidati fuq il-lista mqassra tal-KKĦ jiġu intervistati mill-Membru/i tal-Kummissjoni responsabbli għad-Direttorat Ġenerali inkarigat mir-relazzjonijiet mal-Aġenzija (6).

Wara dawn l-intervisti, il-Kummissjoni Ewropea tadotta lista mqassra tal-kandidati l-aktar xierqa, li tiġi kkomunikata lill-Bord Amministrattiv tal-Eurofound. Dan tal-aħħar jista’ jiddeċiedi li jintervista l-kandidati qabel jaħtar id-Direttur Eżekuttiv minn fost il-kandidati fuq il-lista qasira tal-Kummissjoni. L-inklużjoni fuq il-lista l-qasira ma tiggarantixxix il-ħatra.

Jista’ jkun meħtieġ li l-kandidati jkollhom jagħmlu intervisti ulterjuri u/jew testijiet minbarra dawk indikati hawn fuq.

Il-kandidat magħżul għandu jiġi mistieden jagħmel dikjarazzjoni quddiem il-Parlament Ewropew u jwieġeb mistoqsijiet mill-Membri tal-Parlament.

Għal raġunijiet funzjonali u sabiex il-proċedura ta’ selezzjoni titlesta malajr kemm jista’ jkun fl-interess tal-kandidati kif ukoll dak tal-istituzzjonijiet, il-proċedura ta’ selezzjoni ssir biss bl-Ingliż (7).

Opportunitajiet indaqs

Il-Kummissjoni Ewropea u l-Eurofound japplikaw politika ta’ opportunitajiet indaqs u ta’ nondiskriminazzjoni f’konformità mal-Artikolu 1d tar-Regolamenti tal-Persunal (8).

Kundizzjonijiet tal-impjieg

Is-salarji u l-kundizzjonijiet ta’ impjieg huma stipulati fil-Kundizzjonijiet tal-Impjieg ta’ Aġenti Oħra (9).

Il-kandidat li jintgħażel ser jiġi reklutat mill-Eurofound bħala Aġent Temporanju fil-grad AD14 (10). Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 f’dan il-grad.

Il-kandidat jiġi maħtur għal mandat inizjali ta’ ħames (5) snin, li possibbilment jista’ jiġi estiż għal perjodu massimu ta’ ħames (5) snin f’konformità mar-Regolament li jistabbilixxi l-Aġenzija kif applikabbli fiż-żmien tal-ħatra.

L-applikanti għandhom jinnotaw ir-rekwiżit, skont il-Kundizzjonijiet tal-Impjieg applikabbli għall-Aġenti l-Oħra għall-persunal ġdid kollu, li jwettqu b’suċċess perjodu ta’ prova ta’ disa’ (9) xhur.

Il-post tal-impjieg huwa Dublin, l-Irlanda, fejn hija bbażata l-Eurofound.

Il-post huwa disponibbli mill-1 ta’ Diċembru 2020.

Indipendenza u dikjarazzjoni ta’ interessi

Qabel jibda jaqdi dmirijietu, id-Direttur Eżekuttiv jintalab jagħmel dikjarazzjoni ta’ impenn li jaġixxi b’mod indipendenti fl-interess pubbliku u li jiddikjara kull interess li jista’ jitqies bħala li jippreġudika l-indipendenza tiegħu.

Il-proċedura ta’ applikazzjoni

Qabel tissottometti l-applikazzjoni tiegħek, jenħtieġ li tivverifika bir-reqqa jekk tissodisfax ir-rekwiżiti ta’ eliġibbiltà kollha (il-“Kundizzjonijiet essenzjali”), b’mod partikolari dawk marbutin mat-tip ta’ diplomi, l-esperjenza professjonali ta’ livell għoli kif ukoll il-kompetenza lingwistika meħtieġa. Min ma jissodisfax xi wieħed minn dawn ir-rekwiżiti ta’ eliġibbiltà jiġi eskluż awtomatikament mill-proċedura tal-għażla.

Jekk trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex matul l-istadji differenti tal-proċedura jibqa’ jkun hemm kuntatt miegħek. Għaldaqstant, jekk jogħġbok, żomm lill-Kummissjoni Ewropea informata dwar kull tibdil fl-indirizz tal-posta elettronika tiegħek.

Biex l-applikazzjoni tiegħek tkun kompluta, jeħtieġ li ttella’ CV fil-format PDF u li timla online ittra ta’ motivazzjoni (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi email li tikkonferma li l-applikazzjoni tiegħek tkun ġiet irreġistrata. Jekk ma tirċevix email ta’ konferma, l-applikazzjoni tiegħek ma tkunx ġiet irreġistrata!

Kun af li mhuwiex possibbli li żżomm taħt għajnejk il-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Jekk tkun teħtieġ iktar informazzjoni u/jew tiltaqa’ ma’ problemi tekniċi, jekk jogħġbok ibgħat email lil: HR-MANAGEMENT-ONLINE@ec.europa.eu

Id-data tal-għeluq

Id-data tal-għeluq għar-reġistrazzjoni hija t-13 ta’ Diċembru 2019, f’12.00 (nofsinhar) ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online fil-ħin. Aħna nagħtuk parir biex ma tħallix għall-aħħar jiem biex tapplika, peress li jekk ikun hemm traffiku tal-Internet qawwi jew xi problema fil-konnessjoni tal-Internet tiegħek dan jista’ jwassal biex ir-reġistrazzjoni online tiegħek tiġi tterminata qabel ma tilħaq tlestiha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, inti ma tkunx tista’ ddaħħal iktar data. Mhux se jiġu aċċettati reġistrazzjonijiet li jaslu tard.

Informazzjoni importanti għall-kandidati

Il-kandidati huma mfakkra li l-ħidma tal-bordijiet differenti tas-selezzjoni hija kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali ta’ dawn il-bordijiet, u lanqas ma jista’ xi ħadd f’isimhom. Il-mistoqsijiet kollha jridu jiġu indirizzati lis-segretarjat tal-bord rilevanti.

Protezzjoni tad-data personali

Il-Kummissjoni se tiżgura li d-data personali tal-kandidati tiġi pproċessata kif jeżiġi r-Regolament (UE) 2018/1725 tal-Parlament Ewropew u tal-Kunsill (11). Dan japplika b’mod partikolari għall-kunfidenzjalità u s-sigurtà ta’ tali data.

---

(1)  Ir-Regolament (UE) 2019/127 tal-Parlament Ewropew u tal-Kunsill tas-16 ta' Jannar 2019 li jistabbilixxi l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), u li jħassar ir-Regolament tal-Kunsill (KEE) Nru 1365/75 (ĠU L 30 tas-16 ta’ Jannar 2019, p. 74) (https://eur-lex.europa.eu/legal-content/EN/TXT/PDF/?uri=uriserv:OJ.L_.2019.030.01.0074.01.ENG)

(2)  Fil-curriculum vitae tagħhom, il-kandidati għandhom jindikaw b’mod ċar għas-snin kollha li fihom ikunu akkwistaw esperjenza maniġerjali: (1) it-titolu u r-rwol tal-pożizzjonijiet maniġerjali li kellhom; (2) l-għadd ta’ persunal li jkunu mexxew f’dawn il-pożizzjonijiet; (3) id-daqs tal-baġits ġestiti; (4) l-għadd ta’ livelli ġerarkiċi ta’ fuqhom u ta’ taħthom; kif ukoll (5) l-għadd ta’ kollegi fl-istess livell.

(3)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=EN

(4)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Sakemm il-Membru tal-Kummissjoni kkonċernat, f’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811), ma jkunx iddelega dan il-kompitu lil Membru ieħor tal-Kummissjoni.

(7)  Il-bordijiet tal-għażla se jiżguraw li ma jingħata l-ebda vantaġġ mhux xieraq lill-kelliema nattivi.

(8)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(9)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(10)  Il-koeffiċjent ta’ korrezzjoni applikabbli għar-rimunerazzjoni u l-pensjonijiet tal-uffiċjali u aġenti oħra tal-Unjoni Ewropea għall-Irlanda hija stabbilita fil-livell ta’ 117,7 % mill-1 ta’ Lulju 2018 ’il quddiem. Dan il-koeffiċjent huwa soġġett għal reviżjoni annwali.

(11)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE. (ĠU L 295, 21.11.2018, p. 39).

---